cyanic-selkie/wikianc huggingface dataset:
Eric Washington
Suomi (2006-)
Kesäkuussa 2008 julkistettiin Washingtonin vuoden mittainen jatkosopimus I-divisioonaan pudonneen Kauhajoen Karhun kanssa. Hän toimi kauden 2008–09 joukkueensa kapteenina. Karhun voittaessa runkosarjan Washington oli joukkueensa tehokkain pelaaja. Hän teki pelaamissaan 19 runkosarjan ottelussa keskiarvoikseen 22,2 pistettä, 9,7 levypalloa, 2,5 koriinjohtanutta syöttöä, 1,8 pallonriistoa ja 1,1 koriinheiton torjuntaa. Washington sijoittui kaikissa näissä kategorioissa sarjan 20 parhaan pelaajan joukkoon, kuten myös vapaaheittojen sekä kahden ja kolmen pisteen heittojen onnistumisprosenteissa. Koriinheittojen torjuntatilastossa hän oli jaetulla toisella sijalla, levypallotilastossa kuudes ja pistetilastossa kahdeksas. Tehokkuusindeksillä mitaten Washington oli runkosarjan toiseksi tehokkain pelaaja. I-divisioonan pudotuspelit päättyivät Karhun voittoon ja joukkueen suoraan nousuun Korisliigaan. Washington oli myös pudotuspeleissä joukkueensa tehokkain pelaaja ja teki viimeisen finaalin viimeisellä neljänneksellä 16 pistettä johdattaen Karhun 74–62 voittoon Salon Vilppaasta. Washington oli pudotuspelien kolmanneksi tehokkain pelaaja 25,4 tehokkusindeksillään sekä pistetilaston viides 21,0 pisteen keskiarvolla. Lisäksi levypalloja hänelle merkittiin 9,0 ottelua kohti.
Karhu tarjosi Washingtonille sopimusta myös kaudeksi 2009–2010, mutta hän kieltäytyi tarjouksesta ja joukkue joutui etsimään hänen paikalleen uuden pelaajan. Washington saapui kuitenkin viiden pelatun ottelukierroksen jälkeen takaisin Suomeen ja teki loppukauden 2009–2010 kattavan sopimuksen Korisliigassa pelaavan KTP-Basketin kanssa.
4-tiapentanaali
4-tiapentanaali eli 3-(metyylisulfanyyli)propanaali (muita nimiä metionaali ja 3-(metyylitio)propionialdehydi) on aldehydeihin ja tioeettereihin kuuluva orgaaninen yhdiste, jonka kemiallinen kaava on CH3SCH2CH2CHO. Se on metioniinin hajoamistuote. Huoneenlämmössä 4-tiapentanaali on väritöntä nestettä, jolla on voimakas, sipulimainen tai lihainen haju. Se hajoaa helposti, ja sitä tulee säilyttää kylmässä ja typpi-ilmakehässä.
Esiintyminen
4-tiapentaalia esiintyy pieniä määriä mustassa ja vihreässä teessä, sekä paistetuissa tai ruskistetuissa perunatuotteissa, ennen muuta perunalastuissa. Sitä muodostuu metioniinista Maillard-reaktiossa.
Käyttö ja valmistus
4-tiapentanaalia käytetään pieninä määrinä makuaineena elintarviketeollisuudessa. Korkean hintansa takia sitä ei lisätä perunatuotteisiin, vaan raaka-aineena käytettyjen perunoiden metionaalipitoisuutta nostetaan biotekniikan avulla. Vaikka puhdas 4-tiapentanaali on syövyttävää ja myrkyllistä, elintarvikkeissa sitä esiintyy niin pieniä määriä, että sillä ei ole merkitystä. Sitä käytetään myös reagenssina ja liuottimena orgaanisissa synteeseissä.
Rogier van der Weyden
Rogier van der Weyden (hollanniksi ; ; 1399 tai 1400 Tournai, Belgia – 18. kesäkuuta 1464 Bryssel, Belgia) oli flaamilainen taiteilija, joka oli aikansa merkittävimpiä taiteilijoita pohjoisessa Euroopassa. Hänen aiheensa olivat pääosin uskonnollisia, mutta hän maalasi myös maallisia aiheita (hävinneet) sekä kasvokuvia.
Van der Weyden käytti maalauksissaan öljymaaleja, mistä johtuen hänen teostensa värit vaikuttavat tavallista syvemmiltä. Hänen maalauksiaan vietiin myös Etelä-Eurooppaan, minkä ansiosta öljymaalien käyttö renessanssitaiteessa yleistyi.
Van der Weyden oli maalarimestari Robert Campinin oppilas vuoden 1427 aikoihin. Van der Weyden muutti 1435 Brysseliin, missä hän asui kuolemaansa vuoteen 1464 saakka. Van der Weydeniltä ei ole säilynyt maailmalle ainoatakaan nimikirjoituksella varustettua maalausta.
Jetro Stavén
Jetro Stavén (s. 1989 ) on vuonna 1989 syntynyt valokuvaaja ja Fotofinlandia voittaja Taipalsaarelta. Hän valmistui valokuvaajaksi Pekka Halosen akatemiasta vuonna 2014. Siitä lähtien hän on työskennellyt freelancer-kuvaajana.
Tää hetki
Tää hetki on rap-artisti Puhuvan Koneen toinen studioalbumi. Sen julkaisi Rähinä Records 9. marraskuuta 2011. Albumin kappaleesta "Hyvä kiertää" on julkaistu musiikkivideo. Video on kuvattu Helsingin Luonnontieteellisessä museossa.
Albumi ylsi parhaimmillaan Suomen virallisen listan sijalle 26.
Anateema
thumb|Keisari [[Konstantinus Suuri polttamassa areiolaisia kirjoja. Kuva pohjoisitalialaisesta kanonisen oikeuden kokoelmasta noin vuodelta 825.]] Anateema, katolisessa kirkossa aikaisemmin myös panna, merkitsee syrjäänasettamista tai erottamista. Anateemasta käytetään usein myös nimitystä kirkonkirous. Anateemalla tarkoitetaan kristinuskossa oppituomiota, jossa jokin käsitys kristillisestä opista julistetaan vääräksi eli harhaoppiseksi (heresia). Esimerkiksi Nikaian ensimmäisessä kirkolliskokouksessa annettiin Areiosta vastaan kohdistettu anateema. Anateema on edelleen voimassa ja se toistetaan jokaisessa ortodoksisessa piispanvalassa.
Cecil Hagelstam
Cecil Hagelstam (s. 1949) on suomalainen kirjakauppias, tunnettu antikvaarisen kirjakaupan pitäjä joka on pitänyt Helsingissä antikvariaattia vuodesta 1977.
Anateema
Alun perin kristillisessä kirkossa ei eroteltu ekskommunikaatiota ja anateemaa, ja ekumeenisten kirkolliskokousten uskonoppia käsitelleiden kaanonien mukaan jokainen, joka opetti tuomittavalla tavalla, piti asettaa anateemaan eli erottaa kristittyjen yhteydestä.
Cecil Hagelstam
Perustaminen
Hagelstam perusti vuonna 1977 Helsingin Pietarinkadulle Hagelstamin antikvaarisen kirjakaupan. 1980-luvun alussa liike muutti Fredrikinkadun ja Uudenmaankadun kulmaan Eiran Kirja -kirjakaupan entisiin tiloihin. Kirjakauppa on toiminut myös kustantajana ja julkaissut muun muassa Seppo Hiltusen juhlakirjan.
Anateema
Ortodoksinen kirkko
Anateema on ortodoksisessa kirkossa kirkollisen kurinpidon äärimmäinen muoto. Anateemassa yksilö erotetaan yhteisöstä pysyvästi tai tietyksi ajaksi. Anateema kohdistuu pääasiassa harhaoppisiin ja sen käyttöä perustellaan kanoneilla. Anateemaan asettaminen on nykyaikana harvinaista. Kirkko ei anateemassa tuomitse ihmistä vaan hänen mielipiteensä. Hänellä on mahdollisuus luopua harhaopista, tunnustaa virheensä ja palata kirkon yhteyteen. Anateemaa lievempi kirkollinen rangaistus on määräajaksi määrätty ekskommunikaatio, ehtoollisyhteydestä erottaminen.
Cecil Hagelstam
Perustaminen
Cecil Hagelstamin vanhempi veli on antiikkikauppias Wenzel Hagelstam. Veljekset ajautuivat alalle rahoittaessaan opiskelujaan vanhojen esineiden kaupalla. Hagelstam on äitinsä puolelta vapaaherrallista Wrede af Elimä -sukua.
Anateema
Katolinen kirkko
thumb|[[Martti Luther Wormsin valtiopäivillä 1521.]] Katolisessa kirkossa anateemaa on kutsuttu myös pannaksi. Ekskommunikaation ja anateeman käsitteet eriytyivät pikkuhiljaa. Paavi Gregorius IX:n kaudella 1300-luvulla anateeman merkitykseksi vakiintui suuri ekskommunikaatio, joka toimeenpantiin juhlallisessa paavillisessa toimituksessa. Toimitukseen kuului muun muassa kellojen soittamista, kirjan sulkeminen ja kynttilöiden sammutus merkiksi siitä, että korkein kirkollinen oikeus oli tehnyt päätöksen eikä käsittelisi asiaa uudelleen ennen kohteen katumista. Katolisuudessa pannaan julistaminen poistettiin uuden kanonisen lain myötä vuonna 1983.
Cecil Hagelstam
Perustaminen
Cecil Hagelstam on Kalevi Kuitusen säätiön puheenjohtaja.
Stadin Ratikat
Stadin ratikat vuokraa vaunua 339 tilausajokäyttöön. Kyseinen raitiovaunu on Valmetin vuonna 1955 valmistama neliakselin vaunu, joka poistui linjaliikenteestä vuonna 1987. Se on lähes alkuperäisessä asussaan nahkapenkkeineen ja rahastajanaitioineen, mutta siihen on asennettu äänentoistolaitteisto esimerkiksi puheiden pitämistä ja kuulutuksia varten. Yritys järjestää myös opastettuja kiertoajeluita asiakkaan valitsemilla reiteillä. Kiertoajelut oppaat kertovat nähtävyyksistä ja Helsingin raitioliikenteestä suomeksi, ruotsiksi tai englanniksi.
Anateema
Katolinen kirkko
Paavi on historian saatossa käyttänyt oikeuttaan kirkonkirouksen langettamiseen useasti. Pannaan on joutunut muun muassa Pyhän saksalais-roomalaisen keisarikunnan keisari Henrik IV vuonna 1076.
Juhana Maunula
Juhana Maunula (14. tammikuuta 1819 Akaa – 26. toukokuuta 1885 Urjala) oli suomalainen maanviljelijä ja valtiopäivämies.
Anateema
Katolinen kirkko
Valtakunnanpanna oli keskiajalla käytössä ollut hallitsijan antama julistus. Koska hallitsija oli oikean uskon ylin suojelija, hän julisti harhauskoisen henkilön menettämään yhteiskunnalliset oikeutensa. Valtakunnanpanna julistettiin esimerkiksi Martti Lutheria vastaan Wormsin valtiopäivillä 1521.
Stadin Ratikat
Stadin ratikat on entisöinyt kolme vaunua, jotka ovat numeroiltaan 50, 233 ja 339. 50:n kunnostustyö oli näistä merkittävin, sillä vuoden 1909 ASEAn moottorivaunu saatiin liikennöintikuntoiseksi ensimmäisenä suomalaisena yli satavuotiaana raitiovaununa. Ensimmäinen matkustaja-ajo oli 23. syyskuuta 2012, ja vaunua käytetään nykyään museokiertoajeluilla. Vaunu 233 on Suomen ainoa museoliikenteessä oleva avoperävaunu, ja sen entisöinti valmistui vuonna 2009. 339 on Valmetin valmistama vaunu vuodelta 1955, ja sen entisöinti oli ensimmäinen Stadin Ratikoiden tekemä peruskorjaus. 339 kunnostettiin tilausajokäyttöön, ja sen enemmäinen ajo oli linjan 6 Arabianrannan radan avajaisten juhlavaununa.
Juhana Maunula
Maunulan vanhemmat olivat Tuomas ja Maria Antintytär Yli-Laatu ja puolisot Anna Kaisa Myntti ja Ulrika Ala-Jonkka. Maanviljelijä, valtiopäivämies Oskar Kiviranta oli Maunulan poika ensimmäisestä avioliitosta. Rusthollari Maunula oli talonpoikaissäädyssä Sääksmäen tuomiokunnan edustaja valtiopäivillä 1872. Hän oli valtiopäivillä suostuntavaliokunnan jäsen.
Anateema
Katolinen kirkko
Pannahinen on kirkon pannaan joutunut henkilö. Suomessa muun muassa verokapinaan osallistuneet talonpojat joutuivat pannahisiksi eli heidät laitettiin pannaan. Pannahinen on myös voimasana ja haukkumanimi.
Vanderbilt
Vanderbiltin suku on yksi huomattavimmista suvuista Yhdysvaltain historiassa. Sen perustajasta, Cornelius Vanderbiltista, tuli yksi kaikkien aikojen rikkaimmista ihmisistä arvioidulla 100 miljardin Yhdysvaltain dollarin omaisuudellaan.
Historia
250px|thumb|Suvun perustaja, Cornelius Vanderbilt, on yksi kaikkien aikojen rikkaimpia ihmisiä
Suvun perusti Cornelius Vanderbilt (1794–1877), Staten Islandilla vaatimattomasti asuneen perheen neljäs lapsi. Hänen iso-iso-iso-isoisänsä, Jan Aertszoon van der Bilt (1620–1705), oli hollantilainen maanviljelijä De Biltin kylästä, Alankomaista, joka muutti Uuden-Alankomaan siirtokuntaan oppisopimuspalkolliseksi 1650-luvulla. Nimi Vanderbilt muotoutuikin van der Biltistä, kun englantilaiset ottivat haltuunsa Uuden-Amsterdamin (nyk. New York), jolloin hollantilainen sukunimi olisi vain alkanut aiheuttaa harmeja. Cornelius Vanderbilt jätti koulun 11-vuotiaana ja lähti rakentamaan laivanvarustus- ja rautatie-imperiumia, joka teki hänestä yhden maailman kaikkien aikojen rikkaimmista miehistä. Vanderbiltin suku omisti maata Corwith Townshipissa Michiganissa, jonne alkoi kerääntyä asutusta vuoden 1875 tienoilla. Kun Vanderbilt-omisteinen Michigan Central Railroad saapui samoille maille, Vanderbiltin kylä Michiganissa perustettiin. Vaikkakin Cornelius Vanderbilt asui aina vaatimattomissa oloissa, hänen perheensä ja suvunsa jäsenet käyttivät varakkuuksiaan rakennuttaakseen mahtipontisia kartanoita. Cornelius kuoli vuonna 1877, ja vain vähän sen jälkeen Vanderbiltin suku antoi miljoona Yhdysvaltain dollaria Vanderbiltin yliopiston perustamiseen Nashvilleen auttaakseen sisällissodan rasittamia etelävaltioita.
Jotkut Cornelius Vanderbiltin perillisistä niittivät mainetta liikemiehinä, kun taas toiset keräsivät huomiota muilla aloilla. Alfred Gwynne Vanderbilt (1877–1915), tunnettu hevoskasvattaja, hukkui RMS Lusitanian mukana. Gertrude Vanderbilt Whitney (1875-1942) oli kuvanveistäjä ja huomattava mesenaatti, Harold Stirling Vanderbilt (1884–1970) oli voitokas kilpapurjehtija ja bridgen sääntöjen uudistaja. Hänen veljensä, William Kissam Vanderbilt II perusti autourheiluun Vanderbilt Cupin. Cornelius Vanderbilt IV:stä (1898–1974) tuli arvostettu kirjailija, lehtimies sekä elokuvatuottaja. CNN:n toimittaja Anderson Cooper on Cornelius Vanderbilt II:n pojantyttären, näyttelijä Gloria Vanderbiltin poika. Monista suvun jäsenistä tuli kuuluisia lähinnä päihteiden käyttäjinä tai monien avioliittojen vuoksi.
Yhdysvaltain hallitus myönsi Cornelius Vanderbiltille kultaisen mitalin hänen Yhdysvaltain sisällissodan aikana unionin joukoille lahjoittamansa höyryaluksen S. S. Vanderbiltin ansiosta. Mitalista tuli eräänlainen symboli, joka periytyy Vanderbiltien suvun päämiehille.
Rikkauksista ryysyihin
Ekonomisti John Kenneth Galbraith on sanonut, että vaikka useat Vanderbiltin sukupolvet ovat osoittaneet kyvyn ansaita rahaa silmittömästi, ovat he myös osanneet tuhlata nuo rahat erityisen nopeasti. Tästä ovat esimerkkinä seuraavat seikat:
Koprolalia
Koprolalia (kr. κόπρος ’uloste’ + λαλιά ’puhe’) on varsinkin Touretten oireyhtymään kuuluva oire. Sillä tarkoitetaan pakonomaista tarvetta puhua hävyttömyyksiä. Myös jatkuva kirosanojen (tahaton) käyttö normaalissa puheessa on koprolalialle ominaista.
Lahjatalous
Lahjataloudessa vallitseva tavaroiden ja palveluiden vaihdon muoto ei perustu julkilausuttuun sopimukseen vaihtoon vastaamisesta jollain tietyllä tavalla, vaan hyödykkeet tai palvelut luovutetaan lahjan tapaan ilman selkeästi määriteltyä vastasuorituksen vaatimista. Yleensä lahjataloudessa vallitsee jonkinlainen molemminpuolisuus vaihdossa, jolloin "lahjan" saajalta edellytetään vastaavan arvoisia tavaroita tai palveluita taikka poliittista tukea, uskollisuutta tai jotain muuta hyödyllistä vastinetta. Vaihto voi perustua joissain tapauksissa myös pelkkään lahjan antajan solidaarisuuteen, jalomielisyyteen, uskollisuuden tai kiitollisuuteen. Lahjan antamisesta antajalle koituva arvostus on yleensä tärkeässä osassa lahjatalouteen perustuvien yhteisöjen toimintalogiikassa.
Käytännössä lahjataloutta muistuttavaa vaihtoa esiintyy enemmän tai vähemmän kaikissa yhteiskunnissa.
Esimerkkejä lahjataloudesta:
Jotkut anarkistit ovat pitäneet olemassa olevien talousjärjestelmien korvaamista lahjataloudella hyvänä vaihtoehtona.
Dmitri Samorukov
Dmitri Samorukov (s. 16. kesäkuuta 1999 Volgograd, Venäjä) on venäläinen jääkiekkopuolustaja, joka pelaa KHL-joukkue TsSKA Moskovassa. Hänellä on tulokassopimus NHL-joukkue Edmonton Oilersin kanssa.
Seuraura
Samorukov syntyi Volgogradissa, jossa hänen perheensä asui isänsä Andrein jalkapallouran myötä. Samorukov vietti suurimman osan lapsuudestaan kuitenkin Moskovassa ja hän on TsSKA Moskovan kasvatti. Samorukov oli kaudella 2014–2015 tehoilla 5+17=22 seuran U16-junioreiden tehokkain puolustaja Igor Galyginin kanssa. Hän vahvisti kauden aikana myös Dinamo Moskovan junioreita lainalla Venäjän U16-juniorisarjan finaaleissa. Kaudella 2015–2016 Samorukov debytoi Venäjän nuorten sarja MHL:n Krasnaja Armija Moskovassa.
Kesällä 2016 OHL-joukkue Guelph Storm varasi Samorukovin koko CHL:n varaustilaisuuden toisena pelaajana edellään vain maanmies Klim Kostin. Hän siirtyi joukkueeseen kaudeksi 2016–2017. Samorukovin tulokaskausi toi 67 runkosarjaottelussa tehot 4+16=20.
Edmonton Oilers varasi Samurokovin kolmannella kierroksella 84. pelaajana NHL:n varaustilaisuudessa 2017. Hän teki jo saman vuoden syyskuussa seuran kanssa kolmivuotisen tulokassopimuksen. Samorukov jatkoi kaudella 2017–2018 Stormin OHL-joukkueessa, jossa hän teki runkosarjassa 34 tehopistettä. OHL-kauden päätteeksi, huhtikuussa 2018 Samorukov siirtyi amatööritry-out -sopimuksella AHL-joukkue Bakersfield Condorsin vahvuuteen. Hän pelasi siellä viisi runkosarjaottelua tehden kaksi syöttöpistettä. Kauden 2018–2019 Samorukov aloitti jälleen Stormissa.
Maajoukkueura
Samorukov pelasi alle 20-vuotiaiden MM-kilpailuissa vuosina 2018 ja 2019, joista jälkimmäisessä turnauksessa hän toimi Venäjän varakapteenina ja voitti pronssia.
Alle 18-vuotiaiden vuoden 2017 MM-kilpailuissa Samorukov toimi Venäjän varakapteenina. Hänet valittiin Ruotsia vastaan pelatun pronssiottelun päätteeksi joukkueensa ottelun parhaaksi pelaajaksi.
Samorukov pelasi myös alle 18-vuotiaiden Ivan Hlinkan muistoturnauksessa vuonna 2016, jolloin hän voitti pronssia. Samorukov pelasi myös World U-17 Hockey Challengessa vuonna 2015, jolloin hän voitti hopeaa.
Muuta
Samorukovin isä Andrei on entinen jalkapallomaalivahti, joka toimii nykyään TsSKA Moskovan maalivahtivalmentajana Venäjän jalkapalloliigassa.
Jack O’Callahan
Jack O'Callahan (s. 24. heinäkuuta 1957) on entinen yhdysvaltalainen jääkiekkoilija. Pelipaikaltaan hän oli puolustaja.
Callahan aloitti opintonsa Bostonin yliopistossa 1975. Kaudet 1977–1979 hän toimi yliopistojoukkueensa kapteenina. Chicago Blackhawks varasi hänet NHL:ään 1977 varaustilaisuuden kuudennella kierroksella numerolla 96. Samana vuonna Calgary Cowboys varasi hänet WHA:han varaustilaisuuden kahdeksannella kierroksella numerolla 68. Valmistumisensa jälkeen hänet valittiin 1979 Yhdysvaltojen jääkiekkomaajoukkueeseen. Hän osallistui vuoden 1979 MM-kisoihin ja seuraavan vuoden talviolympialaisiin, jossa Yhdysvallat teki jymy-yllätyksen ja voitti olympiakultaa. Kolme päivää ennen turnauksen alkua pidetyssä harjoitusottelussa O'Callahan loukkasi polvensa Valeri Vasiljevin taklauksesta. Hän palasi kentälle kuitenkin ratkaisevaan otteluun Neuvostoliittoa vastaan ja taklasi heti ensimmäisessä vaihdossa neuvostoliittolaista pelaajaa riistäen tältä kiekon. Yhdysvallat teki seuranneesta vastahyökkäyksestä maalin ja tasoitti ottelun.
Olympiaturnauksen jälkeen O'Callahan aloitti ammattilaisuransa. Kaksi ensimmäistä kautta (1980–1982) menivät AHL:ssä, mutta kaudella 1982–1983 hän pääsi pelaamaan NHL:ssä Chicagon paidassa 44 ottelua. O'Callahan pelasi Chicagossa vuoteen 1987 saakka, jolloin hän siirtyi New Jersey Devilsiin. Kahden Devilsissä pelatun kauden jälkeen hän edusti Yhdysvaltoja vielä 1989 MM-kisoissa ennen uransa lopettamista. Yhteensä O'Callahan teki NHL:n runkosarjassa 389 ottelussa 27 maalia ja 104 syöttöä eli 131 tehopistettä. Pudotuspeleissä syntyi 32 ottelussa 4 maalia, 11 syöttöä eli 15 tehopistettä.
Eero Fredrikson
Eero Anton Fredrikson (14. syyskuuta 1914 Jyväskylä – 29. syyskuuta 1999 Jyväskylä) oli suomalainen lakkeja valmistaneen jyväskyläläisen A. Fredrikson Oy:n toimitusjohtaja.
Fredriksonin vanhemmat olivat kauppaneuvos Onni Fredrikson ja Signe Elvira Fagerholm. Hän pääsi ylioppilaaksi Jyväskylän lyseosta 1934 ja valmistui ekonomiksi Helsingin Kauppakorkeakoulusta 1936.
Eero Fredrikson oli A. Fredrikson Oy:n prokuristina 1939–1946, johtajana 1946–1953 ja toimitusjohtajana 1953–1975. Fredrikson oli Ruotsin konsulina Jyväskylässä vuodesta 1974 alkaen. Hänestä tuli Jyväskylän yliopiston yhteiskuntatieteiden kunniatohtori 1969 ja hän sai pääkonsulin arvonimen 1985. Fredriksonin yrityksen palveluksessa oli 1950-luvulla yli 200 henkilöä ja enimmillään Fredriksonilla oli työntekijöitä 485 vuonna 1970. Solmioiden valmistus päättyi 1940 ja tämän jälkeen yritys valmisti turkis- ja nahkavaatteita sekä lakkeja. A. Fredrikson Oy:n valmistustoiminta päättyi 1977 jolloin sen seuraajaksi perustettu Fredriksonin Lakkitehdas Oy aloitti valmistustoiminnan Eero Fredriksonin pojan Timo Fredriksonin johdolla.
Fredrikson oli muun muassa Vatevan hallituksen jäsenenä 1954–1975, Vaatetusteollisuuden 1iiton hallituksen jäsenenä 1955-1975, Keski-Suomen museoyhdistyksen puheenjohtajana vuodesta 1962 ja Kauppalaisseuran säätiön hallituksen puheenjohtajana vuodesta 1962. Jyväskylän kasvatusopillinen korkeakoulu otti vastaan Fredriksonin järjestämänä lahjoituksena kaksi kauppatieteiden professuuria ja kaksi lehtorin virkaa joiden avulla voitiin aloittaa vuonna 1967 taloustieteiden ja tietojenkäsittelyopin opetus. Fredriksonin järjestämä tonttilahjoitus mahdollisti myös Keski-Suomen museon uuden museorakennuksen rakentamisen 1960-luvun alussa.
Eero Fredrikson oli naimisissa vuodesta 1942 Leila Margareta Bremerin kanssa. Heidän poikiaan ovat toimitusjohtaja Timo Fredrikson (s. 1943) ja intendentti, tietokirjailija Erkki Fredrikson (s. 1947).
Barbier-reaktio
thumb|250px|Yleinen esimerkki Barbier-reaktiosta Barbier-reaktio on kemiallinen reaktio, jossa alkyylihalidi reagoi karbonyyliyhdisteen kuten aldehydin ja ketonin kanssa metallin läsnä ollessa. Tuotteena muodostuu sekundäärinen tai tertiäärinen alkoholi. Reaktion raportoi ensimmäisen kerran ranskalainen kemisti Philippe Barbier vuonna 1899 ja se on nimetty hänen mukaansa.
Reagenssit ja mekanismi
Barbier-reaktiossa yksi lähtöaineista on alkyylihalidi, tyypillisimmin alkyyli, allyyli tai aryylihalogenidi. Halogeeniatomi on kloori, jodi tai bromi. Metallina reaktiossa toimii magnesium, sinkki, alumiini, tina, indium, samarium tai niiden suolat. Samarium(II)jodidi on erityisen usein käytetty reagenssi Barbier-reaktioissa. Useat aldehydit ja ketonit reagoivat Barbier-reaktiolla. Barbier-reaktio muistuttaa huomattavasti Grignard-reaktiota. Philippe Barbier oli Grignard-reaktion kehittäjän Victor Grignardin väitöstyön ohjaaja. Barbier-reaktio eroaa Grignard-reaktiosta siten, että Barbier-reaktiossa kaikki lähtöaineet reagoivat yhdessä vaiheessa keskenään, kun Grignard-reaktiossa muodostetaan ensin Grignard-reagenssi, joka lisätään karbonyyliyhdisteen liuokseen. Liuottimena on yleensä tetrahydrofuraani, mutta eräitä Barbier-reaktioita voidaan tehdä myös käyttäen vettä tai orgaanisen liuottimen ja veden seoksia.
Barbier-reaktion mekanismi ei ole täysin selvillä. Reaktion ensimmäisessä vaiheessa alkyylihalidi reagoi metallin tai metallisuolan kanssa muodostaen organometalliyhdisteen. Tämä tapahtuu todennäköisesti radikaalireaktiona. Seuraava vaihe on additio karbonyyliryhmään. Additio voi tapahtua joko niin sanotulla ionimekanismilla, jolloin organometallireagenssi on nukleofiilinen ja reagoi elektrofiilisen karbonyyliryhmän hiiliatomin kanssa. Toinen vaihtoehto on radikaalimekanismi.
Dmitri Ganin
Dmitri Sergejevitš Ganin (8. maaliskuuta 1987 – 28. huhtikuuta 2007 Tallinna) oli vironvenäläinen opiskelija. Hän asui Virossa, mutta hänellä oli Venäjän kansalaisuus. Hän kuoli puukotuksen seurauksena Pronssisoturi-patsaskiistan mellakoinnin aikana Tallinnassa.
Dmitri Ganin haudattiin 3. toukokuuta 2007 ortodoksisin menoin Mustveessä. Tapahtumasta raportoivat kaikki Venäjän päätelevisiokanavat.
Kohu Viron ja Venäjän välillä
Dmitri Ganin kuolemasta 28. huhtikuuta 2007 nousi kohu Venäjällä Pronssisoturi-mellakoiden yhteydessä. Virolaiset ja venäläiset mediat – muun muassa Rossijskaja gazeta, Izvestija, Komsomolskaja pravda, Pervyi kanal, Rossijan ja NTV – pyörittävät asiaa usean viikon ajan.
Kriitikoiden mukaan syntynyt kohu vastasi Venäjän poliittisen johdon, Kremlin, tarkoitusta luoda omalle oikeutukselleen marttyyri. Erityisesti Venäjän virallisen lehden, Rossijskaja gazetan, kirjoittelu oli kielteistä Viron toimia kohtaan. Historiasta vastaava poliittinen marttyyri löytyy Saksan kansallissosialistiselta työväenpuolueelta vuodelta 1930, jolloin puolue teki marttyyrin tapetusta Horst Wesselistä.
Venäjän duuman valtuuskunta vieraili 30. huhtikuuta – 1. toukokuuta 2007 Tallinnassa. Ryhmää johti Nikolai Kovalev. Valtuuskunta sai Viron poliisilta selvityksen Dmitri Ganinin kuolemasta.
3. toukokuuta Venäjän ulkoministeriö oli huolissaan, etteivät Euroopan unionin maat olleet tuominneet Viron toimenpiteitä patsaskiistan aikana. Ulkoministeri Sergei Lavrov vaati Dmitri Ganinin kuoleman tutkimusta ja pääsyä mellakoinnin yhteydessä vangittujen venäläisten luokse.
Viron poliisi vangitsi 11. toukokuuta kaksi henkilöä epäiltynä Dmitri Ganinin taposta. Venäjän presidentti Vladimir Putin syytti 18. toukokuuta Dmitri Ganinin kuolemasta Viron poliisia. Samaran EU-Venäjä-huippukokouksessa hän väitti poliisin viivytelleen avun antamisessa ja vaati syyllisten löytämistä. Viron syyttäjävirasto ilmoitti 18. toukokuuta, että Dmitrin Ganinin puukotuksesta soitettiin välittömästi ja ambulanssi saapui viiden minuutin kuluttua. Samalla kiistettiin syytökset Ganinin kuolemisesta poliisin käsiin.
29. kesäkuuta 2008 järjestettiin Hanti-Mansiassa suomalais-ugrilainen seminaari. Seminaarin puheenvuorossa Venäjän duuman ulkoasiainvaliokunnan puheenjohtaja Konstantin Kossatšov arvosteli Dimitri Ganinin surmaa ja vertasi sitä marien johtajan Vladimir Kozlovin pahoinpitelyyn. Viron presidentti Toomas Hendrik Ilves marssi ulos seminaarista.
Radio Kénédougou
Radio Kénédougou on paikallisradioasema Sikasson kaupungissa Malissa.
Historiallisen Kénédougoun alueen mukaan nimetty asema on perustettu lokakuussa 1992. Se oli Sikasson alueen ensimmäinen yksityinen radioasema. Radio Kénédougoun tavoitteena on maaseudun kehittäminen tiedonvälityksen ja valistuksen keinoin. Se pyrkii tarjoamaan kuuntelijoilleen puolueetonta ja luotettavaa tietoa, edistämään talouden, yhteiskunnan ja kulttuurin kehitystä, tukemaan paikallisia pyrkimyksiä sekä lujittamaan rauhaa, kansallista yhtenäisyyttä ja demokratiaa. Lähetysten kielet ovat bambara, senufo, fulani, samogo ja ranska.
Aseman toimitilat sijaitsevat Sikasson Bougoula-Villen kaupunginosassa toriaukiolla vastapäätä Odéhoudin bulevardia. Sillä on kaksi 500 watin ULA-lähetintä. Kuuluvuusalue ulottuu yli 90 kilometrin päähän Sikassosta ja kattaa lähes koko Sikasson piirin, osia Kadiolon, Koutialan ja Yorosson piireistä sekä Burkina Fason länsiosasta. Alueella on 400 000 asukasta.
Radio Kénédougou on Malin vapaiden radio- ja televisioasemien liiton URTEL:in, maailman yhteisöradioiden yhdistyksen AMARC:in sekä Malin, Burkina Fason ja Norsunluurannikon rajat ylittävän Kurumba-SKBO -verkoston jäsen. Aseman toimintaa tukee vuonna 1999 perustettu kuuntelijakerho, johon kuuluu 600 jäsentä yli 200 kylästä.
Jayne Torvill
Jayne Torvill (s. 7. lokakuuta 1957 Nottingham, Englanti) on brittiläinen taitoluistelija ja jäätanssin olympiavoittaja parinsa Christopher Deanin kanssa.
Vihdin yhteiskoulu
Vihdin yhteiskoulu (”VYK”) on Vihdin kirkonkylällä sijaitseva peruskoulun 7.–9. luokille opetusta antava yleissivistävä koulu. Vihdin yhteiskoulun rehtorina toimii Minna Kela. Koulussa oli lukuvuoden 2014-2015 alkaessa 395 oppilasta, jotka tulivat Pappilanpellon, Ojakkalan, Jokikunnan, Vanjärven ja Oinasjoen kouluista. Koulun osoite on Nietoinkuja 1, 03400 Vihti.
Jayne Torvill
Ura
Torvill aloitti pariluistelijana parinaan Michael Hutchenson. He olivat Ison-Britannian mestareita vuonna 1972. Vuonna 1975 Torvillista ja Deanista tuli jäätanssipari.
Vihdin yhteiskoulu
Koulussa on neljä erityisluokkaa. Koulussa on vuodesta 2012 toiminut Vihdin ainut joustavan perusopetuksen luokka. Jopo-opettaja Liisa Hämäläisen mukaan luokka on tarkoitettu nuorille, joilla on ollut alisuoriutumista mutta joilla itsellä on halu muutokseen.
Jayne Torvill
Ura
Dean ja Torvill nousivat vuoteen 1980 mennessä kansainväliselle huipputasolle. Vuonna 1980 pari sijoittui neljänneksi jäätanssissa olympialaisissa, maailman- ja euroopanmestaruuskilpailuissa.
Vihdin yhteiskoulu
Opetuksessa noudatetaan valtakunnallisen perusopetuksen opetussuunnitelman perusteita ja kuntakohtaisen opetussuunnitelman ohella koulukohtaista toimintasuunnitelmaa. Valinnaisaineita opiskellaan 8. luokilla seitsemän tuntia viikossa ja 9. luokilla kuusi tuntia viikossa. Lukuvuodessa on kaksi jaksoa.
Jayne Torvill
Ura
Parin vapaaohjelma vuoden 1984 talviolympialaisissa Sarajevossa nousi maailmankuuluksi. He esittivät ohjelmansa taustana Maurice Ravelin Boléro. Parille näytettiin esityksen korkein mahdollinen pistemäärä, eli yhdeksän kertaa 6,0. Tämä on ainoa kerta, jolloin täydelliset pisteet ovat saavutettu.
Vihdin yhteiskoulu
Vihdin yhteiskoulu käyttää Wilmaohjelmistoa. Ilmaisen koululounaan lisäksi koulu tarjoaa oppilailleen iltapäivällä olevalla välitunnilla maksullista välipalaa.
Jayne Torvill
Ura
He siirtyivät Sarajevon olympialaisten jälkeen ammattilaiskaukaloihin olympiavoittajina ja nelinkertaisena maailmanmestariparina. Tiukkojen sääntöjen takia pari ei pystynyt siksi jatkossa osallistumaan arvokisoihin. Kansainvälinen luisteluliitto kuitenkin löysensi sääntöjään 1993. Dean ja Torvill pääsivät näin osallistumaan vuoden 1994 talviolympialaisiin Lillehammerissa, josta he saivat pronssia.
Vihdin yhteiskoulu
Historia
Vihdin yhteiskoulu sai toimiluvan syyskuun 9. päivänä 1930 ja aloitti vanhassa maalaistalossa, Vihdin Pitäjänkeskuksessa kolmiluokkaisena, sekä pojille että tytöille tarkoitettuna keskikouluna kolmen opettajan ja 27 oppilaan voimin. Vuonna 1936 rakennusta laajennettiin voimistelusalilla. Vuonna 1951 koulu laajentui viisiluokkaiseksi, sillä tätä ennen oli koulu ollut niin vaativa etteivät läheskään kaikki oppilaat yltäneet keskikoulututkintoon.
Eino Ketolan mukaan koululla oli alkuaikoina persoonallinen ja paikallinen luonne. Oppilaat tulivat kaikista yhteiskuntaryhmistä ja pojat kävivät koulua saapashousuissa ja flanellipaidoissa.
Jayne Torvill
Elämä
Torvill meni naimisiin 1990 amerikkalaisen Phil Christensenin kanssa. Pari asuu Itä-Sussexissa.
Vihdin yhteiskoulu
Historia
Koulun oppilasmäärä kasvoi alkuvuosikymmeninä tasaisesti eivätkä Pitäjänkeskuksen tilat olleet enää tarpeeksi riittävät. 1950- luvulla Niuhalan kansakoulun muutettua uusiin tiloihin (nyk. Kirkkoniemen kouluun) lainattiin opetustiloja vanhasta koulurakennuksesta. Täten koulu jäi opetustilojensa jälkeen Vihdin kansakouluista, ja uusille, omille tiloille syntyi kova kysyntä.
Vuonna 2007 lukio yhdistyi Nummelan lukioon, muodostaen uuden Vihdin lukion. Vuonna 2009 valmistui koululle lisäsiipi. Vuonna 2019 valmistui uusi koulu Vihdin Kirkonkylän Campus. Vanha koulu purettiin.
Oppilaskunta
Jokainen koulun oppilas on Vihdin yhteiskoulun oppilaskunnan jäsen. Oppilaskunta on oppilaiden etujen valvoja, joka lisäksi järjestää yhteisiä tapahtumia ja juhlia sekä toimii oppilaiden vaikutusmahdollisuutena koulun asioihin. Jokaisella koulun luokalla on oppilaiden valitsema luottamus- ja varaluottamusoppilas. Luottamusoppilas osallistuu oppilaskunnan kokouksiin ja toimii luokkansa edustajana erilaisissa tehtävissä. Oppilaskunnan hallituksen puheenjohtajana toimii lukuvuonna 2014-2015 Josefiina Haapa-aho ja toimintaa ohjaavana opettajana Antti-Jussi Katila.
Esimerkiksi oppilaskunta on järjestänyt koululla Kansalliseen pelipäivään ja Koulu kaikkialla tutkimus- ja kehittämishankkeeseen liittyneen pelipäivätapahtuman 16.12.2014. Pelipäivänä oppilaat, opettajat ja vihtiläiset yhdistykset järjestivät aiheeseen liittyviä työpajoja, joihin koulun oppilaat osallistuivat. Pelipäivä tuki koulun rehtori Minna Kelan mukaan koulun arvoja, kuten osallisuutta, oppilaan hyvinvointia, tekemällä oppimista ja yhteisöllisyyttä.
Vanhempainyhdistys
Koululla toimii vanhempainyhdistys, jonka tavoitteena on edistää yhteistyötä koulun ja kodin välillä. Lukuvuonna 2013-2014 yhdistyksen puheenjohtaja oli Riitta Hankaa. Yhdistys rahoittaa toimintansa jäsenmaksuin ja lahjoituksin. Yhdistyksen suunnitelmaan 2014-2015 kuuluu esimerkiksi tapahtumien järjestäminen, toiminnan esittely, osallistuminen koulun toimintaan ja sen tukeminen sekä yhteistyö ja tapaamiset rehtoreiden, henkilökunnan, Vihdin Vanhemmat ry:n ja Suomen Vanhempainliiton kanssa. Vanhempainyhdistys on käsitellyt kokouksissaan esimerkiksi oppilaiden liikuntaa, tupakointia ja päihdekasvatusta.
Muut tahot
Koulussa järjestetään turvallisen ja iloisen yhteishengen luomiseen tähtäävää tukioppilastoimintaa, oppilaitten ristiriitoja toisten oppilaitten avulla selvittävää vertaissovittelutoimintaa ja kiusaamisen vastaista KiVa koulu-toimintaa, jossa koulun aikuisista koostuva KiVa-tiimi selvittää esiin tulleita kiusaamistapauksia.
Tukeva-toimintamalli
Oppilaskunnan, tukioppilaiden, vertaissovittelijoiden, KiVa Koulu -ohjelman ja vanhempainyhdistyksen toimintaa on koordinoinut vuodesta 2007 Tukeva-ryhmä, joka muodostuu oppilaiden, henkilökunnan ja vanhempien edustajista. Ryhmä kokoontuu lähtökohtaisesti kerran kuussa. Tukeva-toimintamalli on Vihdin uutisten mukaan merkittävä. Toiminta syntyi tarpeesta koulun eri tahojen yhteentuomiseen, suunnitelmallisuuden lisäämiseen ja tiedonkulun helpottamiseen. Rehtori Minna Kelan mukaan toiminta on ollut tehokasta ja uusia näkökulmia esille tuovaa. Toimintamalli on palkittu vuonna 2011 Suomen Messusäätiön Opinavain-kilpailussa kunniamaininnalla. Toimintamallia saa vapaasti käyttää ja kopioida ja se on helposti otettavissa käyttöön.
Vihdin yhteiskoululla oli vuonna 2011 messuosasto Educa-messuilla Tukevan ansiosta.
Yhteistyötahot
Vihdin Ampumaseuralla oli ilma-aserata Vihdin yhteiskoulun kellarikerroksessa. Koulun liikuntasalissa järjestettiin esim. Vihdin salisudet -salibandyseuran harjoituksia ja Vihdin Seurakunta on järjestänyt esim. naurujoogaa.
Mack Maine
Jermaine Preyan (s. 28. heinäkuuta 1983 New Orleans, Louisiana), taiteilijanimeltään Mack Maine, on yhdysvaltalainen rap-artisti. Hän on perustanut Soothe Your Soul Records -levy-yhtiön.
Luettelo televisiosarjan Päivien viemää henkilöistä
Brady
Bradyn perheeseen kuuluvat Caroline ja Shawn Brady. Heillä on kolme yhteistä lasta: Roman, Kimberly ja Kayla. Carolinella oli nuorena suhde Victor Kiriakisin kanssa ja he saivat yhteisen lapsen, Beauregard "Bo" Brady. Caroline ja Shawn ovat kasvattaneet Bon ja Shawn luuli pitkään olevansa Bon isä. Carolinella ja Shawnilla on myös kaksi adoptiolasta: Frankie (Francois Von Leuschner) Brady ja Maxwell "Max" Brady. Salemin sarjamurhaaja murhasi Carolinen marraskuussa 2003, mutta tosiasiassa kuolema lavastettiin, kuten myös muidenkin uhrien kuolemat, ja he joutuivatkin kaukaiselle Karibianmeren saarelle, jonka Tony lopuksi räjäytti.
Shawn Bradylla on kaksi sisarusta. Hänen veljensä nimi oli Eric Brady, mutta hän on kuollut. Siskon nimeä ei tiedetä, mutta hänellä on Colin Murphy -niminen lapsi. Colin asui Salemissa, mutta Nicole ampui hänet Nicolen ja Victorin häissä.
Roman Bradylla on viisi lasta: Caroline "Carrie" Brady, Anna Fredericksin kanssa, kaksoset Samantha "Sami" Brady ja Eric Brady, Marlena Evansin kanssa sekä toiset kaksoset Cassie Brady ja Rex Brady. Katherine "Kate" Robertsin kanssa. Roman on myös isoisä Samin neljälle lapselle. Samilla on poika William "Will" Horton ja tytär Alice "Allie" Horton yhdessä Lucas Hortonin kanssa sekä poika John Roman "Johnny" DiMera ja tytär Sidney DiMera yhdessä E.J. DiMeran kanssa.
Kimberly Bradylla on kaksi lasta: Andrew Donovan ja Jeannie Donovan yhdessä Shane Donovanin kanssa. Koko perhe on muuttanut pois Salemista.
Kayla Bradylla on kaksi lasta: Stephanie Kay Johnson ja Joseph "Joey" Johnson Steven "Patch" Johnsonin kanssa.
Bo Bradylla on neljä lasta: Shawn-Douglas "Shawn" Brady, Isaac "Zack" Brady ja Ciara Alice Brady yhdessä Hope Williams Bradyn kanssa sekä Chelsea (alun perin Georgia) Brady yhdessä Billie Reedin kanssa. Zack kuitenkin menehtyi, kun Chelsea ajoi hänen ylitsensä.
Frankie ja Max Bradylla ei ole omia lapsia. Frankie on ollut naimisissa Eve Donovanin kanssa.
Kaikki Bradyt ovat keskenään hyvin läheisiä ja he pitävät toistensa puolia. Sami on ainut, joka voi pettää perheensä, jos saa siitä itse jotakin etua.
Shawn-Douglas Brady
Shawn Brady on syntynyt 6. huhtikuuta 1987 Salemissa. Hänen vanhempansa ovat Hope ja Bo Brady. Shawnilla oli useita äitipuolia, koska hän joutui elämään suuren osan lapsuudestaan ilman Hopea. Pienenä Stefano Dimera sieppasi Shawnin ja suunnitteli tekevänsä hänestä sankarin. Shawn onnistui kuitenkin pakenemaan Stefanolta ja Bo löysi hänet. Vuonna 1999 Hope pakotti Shawnin hyppäämään parvekkeelta, jolloin hän loukkaantui ja joutui sairaalaan. Myöhemmin Hopen kuollessa he huomasivat, että nainen olikin Gina, ei Hope. Shawn lähti isänsä ja muun perheen kanssa etsimään Hopea, joka löytyi lopulta.
Marraskuussa 2003 Jan Spears palasi Salemiin, mutta pysytteli piilossa. Hän vietti aikaansa seuraamalla Shawnia ja miettimällä, miten saisi Bellen pois "kuvioista" ja Shawnin itselleen. Jan piti Shawnin lukittuna häkissä koko kesän. Päästyään karkuun Shawn joutui moottoripyörä-onnettomuuteen ja unohti taas Janin huijauksen.
Shawn jäi kiinni rattijuopumuksesta juotuaan liikaa kuultuaan siitä, että Belle oli menossa naimisiin Philipin kanssa. Shawn oli yön vankilassa ja pääsi sitten pois. Shawn olisi jo muistanut kesän tapahtumat, koska Jan toisti nauhoittamaansa kuvanauhaa, mutta Jan sai hänet unohtamaan kaiken uudelleen. Shawn tapasi Bellen ja puhui tämän kanssa, mutta Shawn muistaa vain Janin videonauhalta näkyvät kuvat Bellestä ja Philipistä, joten he eivät palaakaan yhteen. Myöhemmin Philip lähtee sotaan. Shawn ja Belle sopivat sillä välin asiat ja päättävät palaavansa yhteen, mutta vasta sitten kun Phillip palaa sodasta. Phillip jää kuitenkin sotavangiksi, joten Shawn, Rex, Brady ja Lucas lähtevät pelastamaan hänet. He onnistuvat ja samalla Belle huomaa olevansa raskaana, joten hän ei jätä Phillipiä.
Myöhemmin Shawn ja Mimi lähentyivät ja he menivät naimisiin tammikuussa 2007.
Hope Brady
Hopen vanhemmat ovat Adelaide "Addie" Horton ja Douglas "Doug" Williams. Addie kuoli pian Hopen syntymän jälkeen traagisesti auto-onnettomuudessa työntäessään Hopen vaunut pois auton ajoreitiltä. Hope asui isovanhempiensa Alicen ja Tomin luona, kunnes hänen isänsä tunsi olevansa tarpeeksi vahva ottamaan Hopen takaisin. Tästä eteenpäin Hope asui siskopuolensa Julien sekä isänsä Dougin kanssa. Juliesta tuli Hopen äitipuoli, kun hän meni naimisiin Dougin kanssa. Teini-ikäisenä Hope lähetettiin sisäoppilaitokseen.
Hope palasi Salemiin vuonna 1984. Hän oli omapäinen, seikkailua kaipaava nuori aikuinen. Hän tapasi Salemissa yhtä seikkailunhaluisen Bo Bradyn. He rakastuivat, mutta parin elämässä on ollut paljon vaikeuksia. Hopen 18-vuotissyntymäpäivänä Doug löysi Hopen ja Bon rakastelemasta ja sai sydänkohtauksen. Myöhemmin samana vuonna Hopen oli pakko mennä naimisiin Larry Welchin kanssa suojellakseen Bota.
Seuraavana vuonna he liittyivät ISA:an jäljittämään Dragonia, joka oli lopettamassa kuningaskuntaa. Korvauksena rikollisen vangitsemisesta Hope ja Bo saivat loisteliaat häät, joissa heidät puettiin kuningattareksi ja kuninkaaksi. Jopa heidän perhe ja ystävät lennätettiin Englantiin. Myöhemmin luultiin, että Hope oli kuollut räjähdyksessä vuonna 1990. Hope palasikin Salemiin vuonna 1994 ja kärsi muistinmenetyksestä. Samaan aikaan Bo oli yhdessä Billien kanssa. Billie lähti kaupungista sen jälkeen kun Bo oli saanut selville, että nainen, joka kutsuu itseään Ginaksi, onkin oikeasti Hope. Pian tämän jälkeen kaikki luulivat, että Hope oli kuollut lumivyöryssä. Bo pelasti hänen henkensä ja he aloittivat uuden elämän yhdessä.
Yhteistyö poliisilaitoksella aiheutti ongelmia Hopen ja Bon välille. Hope lopettaessa työnsä poliisina, hän työskenteli mallina Titanilla ja hän oli seksikkään Franko Kellyn parina. Billien paluu Salemiin aiheutti lisää ongelmia Hopelle ja Bolle. Billie ja Bo olivat yhä useammin yhdessä, kun he työskentelivät yhdessä tuhotakseen huumeliigan. Heidän täytyi mennä naimisiin Roomassa saadakseen salaisen juonensa vakuuttavaksi. Myöhemmin kostonhaluinen huumekauppias ruiskutti Billieen heroiinia ja Bo hoiti häntä vaikean vieroitushoidon aikana. Tämän jälkeen Billie huomasi odottavansa lasta Bolle.
Palattuaan Salemiin Bon täytyi auttaa Hopea löytämään tietoja vuosista, joiden aikana Hope oli Stefanon vankina. He menivät New Orleansiin selvittämään asiaa ja mustasukkainen Billie seurasi heitä. Eräänä iltana Billie synnytti kuolleen vauvan, jonka hän nimesi Georgiaksi. Hän ei kuitenkaan kertonut kenellekään, että vauva oli kuollut ennen syntymää. Billie menetti autonsa hallinnan, sen jälkeen kun oli riidellyt Hopen kanssa Salemissa. Billie valehteli, että vauva kuoli onnettomuudessa ja syytti siitä Hopea. Tämä aiheutti erimielisyyksiä Bon ja Hopen välille. Molemmat tunsivat olevansa vastuussa siitä, että Bo oli laiminlyönyt Billietä raskauden aikana. Hope ja Bo palasivat yhteen, kun totuus Billien keskenmenosta selvisi.
Hopen ja Bon onni oli kuitenkin lyhytaikaista, kun Hopen menneisyys alkoi tulla esiin. Hope oli matkustanut Luganoon Sveitsiin John Blackin kanssa. Siellä hän oli huomannut, että eräs rikas nainen nimeltään Lili Faversham uskoi, että Hope oli prinsessa Gina Von Amburg. Hope oli myöhemmin saanut selville, että Gina oli kuollut, mutta Hope oli alkanut muistuttaa Ginaa. Stefano "käänsi" Hopen Ginaksi aivopesun avulla vuosina jolloin Hope oli kateissa. Prinsessa Ginalla oli tytär Greta, jonka Bo toi Salemiin. Selvisi, että nainen, joka joutui räjähdykseen olikin oikeasti oikea Gina eikä Hope. Greta hämmästyi, koska Hope näytti samalta ja käyttäytyi samalla tavalla kuin Gina.
Bo järkyttyi, kun Hope löi häntä, sen jälkeen kun hän oli kosinut Hopea. Bo ei tiennyt, että Stefano oli aktivoinut uudestaan mikrosirun Hopen aivoissa. Tämä aiheutti sen, että Hope palasi Ginan persoonaan. Euroopassa Gina, jona Hope myöhemmin esiintyi, oli erittäin taitava taidevaras, joka työskenteli Stefanolle. Lili Favershamin taidekokoelma oli yksi Ginan valloituksista. Ginan rikostoveri oli Stefanon palkkasoturi John Black. Jopa Stefano ei tiennyt, että Gina oli Johnin elämän rakkaus ja Gina rakasti myös Johnia. Ollessaan Ginana, Hope halveksi Bota. Hänellä oli kaikki prinsessa Ginan muistot ja hän halusi olla yhdessä elämänsä rakkauden Johnin kanssa.
Gina sai melkein Johnin takaisin kidnapatessaan hänet. Tämän takia Stefano karkotti Hopen maasta Pariisiin. Hope oli siis Gina. Samaan aikaan oikea Gina saapui Salemiin ja kaipasi yhä Johnia. Kun hän ei voinut saada Johnia, hän kääntyi Bon puoleen. He alkoivat suunnitella häitä, koska Bo luuli, että Gina oli Hope.
Häävastaanotolla Ginaa ammuttiin ja tämä kuoli. Lili huomasi ruumiissa arven ja todisti, että tämä oli Gina eikä Hope. Salemilaiset lensivät Ranskaan pelastamaan oikeaa Hopea, joka oli saanut selville, että oli raskaana. Bo ja oikea Hope yrittivät sopeutua avioelämään ja heidän uuteen vauvaansa, vaikka Bo tiesi, ettei hän ole vauvan isä. Heidän tietämättään Stefano järjesti monimutkaisen vauvojen vaihdon. Hope sai sairaalassa väärän vauvan ja Lexie adoptoi Hopen vauvan. Hope tunsi syvää syyllisyyttä, kun selvisi, että JT:llä oli alkoholisairaus. Vuoden 2000 jouluaattona Hope ja Bo solmivat häävalat ystävien ja sukulaisten edessä.
Hope selvisi JT:n kidnappauksesta, jonka teki JT:n biologinen isä Glen Riber. Tämän jälkeen he taistelivat oikeudessa JT:n huoltajuudesta ja Glen sai biologisen poikansa huoltajuuden. Tämän jälkeen Hope voitti oikeustaistelun Lexietä vastaan Zackistä, joka oli Hopen biologinen poika. Selvisi myös, että Bo oli Zackin biologinen isä, eikä John. Hope lähti Iowaan, koska JT joutui leikkaukseen. Paluumatkalla kotiin Larry Welch kidnappasi Hopen ja Zackin. Larry oli aiemmin Salemin alueen asianajaja, jonka Hope jätti alttarille. Larry oli äskettäin vapautunut vankilasta ja halusi kostaa Hopelle, ja melkein onnistuikin. Monimutkaisen juonen avulla Bo löysi Hopen, mutta Larry katosi ja kaikki luulivat hänen kuolleen. Hope ja Bo jatkoivat elämäänsä, mutta Hopen oli vaikea toipua kidnappauksesta. Hän kärsi traumaattisen tapahtuman jälkeisestä stressistä ja luuli jatkuvasti näkevänsä Larryn. Samaan aikaan Colin Murphy murhattiin Nicolen ja Victorin häissä. Hope lähti häistä kotiin kesken illan ja oli vakuuttunut, että oli syyllinen. Oikea murhaaja oli kuitenkin Nicole Walker. Hope ja Bo saivat myöhemmin selville, että joskus kun Hope luuli näkevänsä Larryn, tämä olikin oikeasti paikalla. Larry oli yhä hengissä. Hän yritti jälleen tappaa Hopen, mutta Bo sai hänet kiinni.
Bolla tuli Salemin poliisissa erimielisyyksiä, joten hän päätti erota. Tämän jälkeen Hope ja Bo aloittivat palkkionmetsästyksen. Heidän täytyi myydä veneensä Fancy Facen rahoittaakseen tämän bisneksen ja jäljittääkseen huumediileri Vin Ramsellin Texasista. He selvittivät myös mysteerisen mönjän salaisuuden. DiMerat aikoivat ostaa kyseistä ainetta. Se osoittautui voimakkaaksi luonnossa syntyneeksi räjähteeksi. Hope ja Bo räjäyttivät aineen, etteivät DiMerat saisi sitä. Pian tämän jälkeen Hopen ja Bon kimppuun käytiin Basic Blackin muotinäytöksessä, ja he melkein kuolivat. Muutamat heidän perheenjäsenet ja ystävät joutuivat Salemin sarjamurhaajan uhriksi. Hope ja Bo palasivat Salemin poliisiin töihin ja käyttivät kaiken energiansa saadakseen sarjamurhaajan kiinni.
Hope tutustui juuri äskettäin kaupunkiin saapuneeseen Patric Lochartiin, jonka suhteen hän oli aluksi epäileväinen. Myöhemmin hän joutui saarelle muiden Salemin "uhrien" kanssa. Tämä oli Patricin syytä. (Patric vei hänet saarelle lentämällä, koska Hope oli nähnyt hänen varastavan takaisin onnen kolikkonsa, jonka Bonnie oli vahingossa myynyt). Hope ja muut onnekkaat selvisivät saarelta, vaikka monet myös kuolivat. Kun he olivat palanneet saarelta he saivat Billien saarelta löytämän levyn avulla tietää, että Hopen miehen Bon ja tämän ex-vaimonsa Billie Reedin kuolleeksi luultu tyttö onkin elossa.
Pian tämän jälkeen Bo ja Billie saivat tietää, että Georgia saattaa olla jossain päin Eurooppaa DiMerojen vanhassa linnassa. Bo ja Billie päättävät lähteä etsimään tytärtään Eurooppaan.
Beauregard "Bo" Brady
Bon on kasvattanut Caroline ja Shawn Brady, mutta hänen biologinen isänsä on Victor Kiriakis. Vuosien aikana, etenkin lapsuudessa, Bolla oli riitaisa suhde Shawnin kanssa ja he riitelivät usein. He päättivät sopia riitansa ja elää sovussa, kun Bon todellinen isä selvisi. Samalla Bo jatkoi ailahtelevaa suhdetta oikean isänsä kanssa.
Bo palasi Salemiin järkyttyneenä Hopen kuoleman takia. Hän sai tukea sukulaisilta ja ystäviltä. Bo meni pian naimisiin Carly Manningin kanssa ennen kuin kiinnostui nuoresta Billie Reedistä. Billie oli toipuva huumeriippuvainen ja prostituoitu, jota Bo alkoi auttaa. Pari muodosti tärkeän siteen ja menivät lopulta naimisiin. Pian häiden jälkeen "Gina" saapui Salemiin. Myöhemmin selvisi, että Gina on Hope Williams. Hope ja Bo alkoivat taas rakastaa toisiaan, joten Billie muutti Eurooppaan ja Billien ja Bon avioliitto todettiin mitättömäksi.
Billie palasi Pariisista pysäyttääkseen Hopen ja Bon toisen avioliiton. Billien ja Bon oli pakko mennä uudestaan naimisiin ollakseen uskottavia, kun he yrittivät paljastaa huumeliigaa salaisessa operaatiossa. He sinetöivät avioliittonsa ja Billie alkoi odottaa Georgiaa. Georgia valitettavasti kuoli synnytyksessä. Myöhemmin Billie sai Hopen uskomaan, että hän oli syyllinen Billien keskenmenoon saadakseen Bon takaisin.